неговото местоположение се посочва на проверяващия посредством символично изображение.
 Скенерите за сигурност, използвани за проверка на пътници, трябва да отговарят на всички от изброените по-долу изисквания:
 а)
 скенери за целите на сигурността трябва да откриват и да подават алармен сигнал поне за специфицираните метални и неметални предмети, включително експлозиви, както поотделно, така и в комбинация;
 б)
 откриването не трябва да зависи от положението и ориентацията на предметите;
 в)
 системата трябва да има визуален индикатор, който да показва, че оборудването е в действие;
 г)
 скенерите за целите на сигурността трябва да са поставени на подходящо място, за да се гарантира, че тяхната ефективност не се влияе от източници на смущения;
 д)
 скенерите за целите на сигурността трябва да се проверяват всеки ден — дали функционират правилно;
 е)
 скенерът за целите на сигурността трябва да бъде използван в съответствие с ръководството за експлоатация, предоставено от производителя.
 Скенерите за сигурност за проверка на пътници трябва да се въвеждат и използват в съответствие с Препоръка 1999/519/ЕО на Съвета (8) и Директива 2013/35/ЕС на Европейския парламент и на Съвета (9).
 12.11.2. Стандарти за скенерите за сигурност
 Функционалните характеристики на скенерите за сигурност са определени в притурка 12-К, която е класифицирана като поверителна („CONFIDENTIEL UE/EU CONFIDENTIAL“) и е обект на разпоредбите на Решение (ЕС, Евратом) 2015/444.
 След влизането в сила на настоящия регламент скенерите за целите на сигурността трябва да отговарят на стандарта, определен в притурка 12-К.
 12.11.2.1. Всички скенери за целите на сигурността трябва да отговарят на стандарт 1.
 Стандарт 1 е валиден до 01 януари 2022 г.
 12.11.2.2. Стандарт 2 се прилага за скенерите за целите на сигурността, инсталирани от 1 януари 2019 г. нататък.
 12.12. ОБОРУДВАНЕ ЗА ОТКРИВАНЕ НА МЕТАЛ В ОБУВКИ (SMD)
 12.12.1. Общи положения
 12.12.1.1. Оборудването SMD трябва да може да открива и да сигнализира посредством аларма за наличие, най-малкото, на определени метални предмети — както поотделно, така и в комбинации.
 12.12.1.2. Откриването на метални предмети с SMD не трябва да зависи от положението и ориентацията на съответните предмети.
 12.12.1.3. SMD трябва да бъде поставен на стабилна основа.
 12.12.1.4. SMD трябва да има визуален индикатор, който да показва, че оборудването е в действие.
 12.12.1.5. Средствата за промяна на настройките на SMD са защитени и само оправомощени лица имат достъп до тях.
 12.12.1.6. SMD подава и визуален, и звуков алармен сигнал, когато открие метални предмети съгласно точка 12.12.1.1. И двата вида алармени сигнали трябва да се забелязват в радиус от 1 метър.
 12.12.1.7. SMD се поставя на такова място, че да не се влияе от източници на смущения.
 12.12.2. Стандарти за SMD
 12.12.2.1. Съществуват два стандарта за SMD. Подробни разпоредби относно тези стандарти се съдържат в Решение за изпълнение С(2015) 8005 на Комисията.
 12.12.2.2. Всички SMD, използвани изключително за проверка на лица, които не са пътници, следва да отговарят на стандарт 1.
 12.12.2.3. Всички SMD, използвани за проверка на пътници, следва да отговарят на стандарт 2.
 12.12.2.4. Всички SMD трябва да могат да работят (за откриване на причината за генерирани от рамкови метал-детектори алармени сигнали) на височина от пода до минимум 35